《次前韵吴山甫解嘲》
宋代·陈著

望春山下剡溪湄，穷处无聊甚系累。
竹会依然思二阮，苗凶行矣入三危。
枭声只盍闻而睡，蛇影堪期达者知。
试问流空千古月，过云妨得几何时。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。